משרד האוצר . מאזן המדינה ל-31.12.10 – חייבים ויתרות חובה לדעת משרד מבקר המדינה, המבנה של מינהל הגב ייה במתכונתו הנוכחית אינו בגדר מענה מקצועי הולם בתחומי הבקרה והפיקוח על תהליך גביית החובות על ידי משרדי הממשלה. לדעת משרד מבקר המדינה לא זו בלבד ש -6 מיליארד ש"ח הם סכום מהותי המהווה כ-10% מכלל יתרות החוב המוכרות במאזן המדינה, אלא לרשות החברות יש חובה לפקח ולבקר באופן שוטף את אופן הטיפול של החברות בחובו ת כלפיהן. משרד מבקר המדינה מעיר כי מבלי להפחית מאחריותן ומחובתן של החברות עצמן ומוסדותיהן לגבות בנמרצות וביעילות את כל החובות עבורן, על הרשות להגביר את הפיקוח על החברות הממשלתיות ואת המעקב אחר טיפולן בגביית החובות. זאת ועוד על הרשות ליישם את האמור לעיל בתשובתו של מנהל הרשות בכל הנוגע לתפקיד הרשות כגוף שעורך מעקב ופיקוח על החברות הממשלתיות. מצבת החובות ואופן גבייתם הם בגדרי "מצבה הכספי" של חברה ממשלתית, כאמור בחוק, ועל כן באחריות רשות החברות להנחות לעקוב ולפקח גם על תחום זה. לדעת משרד מבקר המדינה, סוגיית ניהול חובות המדינה ומימוש גבייתם ביעילות ובמהירות היא סוגיה מערכתית הנוגעת למשרדי ממשלה רבים, שבהם חישוב החובות וגבייתם נעשים על פי משתנים רבים ושונים. הגבייה המבוזרת שהתבצעה עד כה בכל משרד ומשרד לא היתה יעילה, הצטברו חובות בסכומים ניכרים עבור המדינה ונפגעה יכולת ההרתעה שלה. על משרדי הא וצר והמשפטים לפעול בנחרצות כדי לבסס רשות מרכזית אחת; רשות זו תפעל לרכז את כלל המידע והטיפול בגביית החובות לממשלה ובתוך כך תיתן מענה לסוגיות השונות שבמאפייני החוב וגבייתו. לדעת משרד מבקר המדינה, על מינהל הגבייה לפעול ביתר שאת כדי ליישם את התכנית לשיפור מערכת הגבייה ולהוציאה מן הכוח אל הפועל בהוראות מחייבות ולפעול להטמעתה בכלים השונים המצויים בידו, לרבות מערכת מרכב"ה. משרד מבקר המדינה מצא כי למרות הזמן הרב שחלף, טרם פורסם מכרז עורכי הדין לשירותי הגבייה. לדעת משרד מבקר המדינה, על משרד הבריאות לפעול ללא דיחוי לשינוי שיטת הדיווח החשבונאי בבתי החולים האמורים לשיטת דיווח על פי בסיס מצטבר. מהלך זה יתרום להצגה חשבונאית נאותה יות ר של נכסיהם של בתי חולים אלו, לרבות יתרות החייבים שלהם, ויאפשר שילוב נתוניהם הכספיים בדוחות המאוחדים, כאשר בסיס הדיווח זהה. אף שסכום זה קטן לעומת החוב הכולל למשרד הבריאות, ולכאורה אינו עומד בכללי הרישום החשבונאי להגדרת החוב כנכס, משרד מבקר המדינה מעיר כי ראוי שמשרדי האוצר והבריאות ימסדו באופן בהיר וברור את דרך התקצוב וההתחשבנות של פעילות זאת. הועלה כי במועד סיום הביקורת (ספטמבר 2011 ), טרם ביצע בטל"א את החלטת הממשלה האמורה. משרד מבקר המדינה מעיר לבטל "א כי עליו לפעול ללא דיחוי ובנחרצות לשם ביצוע החלטת הממשלה. משרד מבקר המדינה מעיר כי התנהלותה של רשות המים בתחום גביית החובות אינה תקינה. הדבר חמור, במיוחד נוכח היקף החובות הגדול הקיים והמחסור בהיקף המשאבים במשק המים32. לדעת משרד מבקר המדינה, מן הראוי שבטל"א יעגן את ההחלטה האמורה בנוהל מסודר ויפעל בהתאם לנוהל. הקשיים העומדים בפני רשויות השלטון בגביית חובות והמגבלות שבחקיקה בנושאי ההגנה על הפרטיות, חופש העיסוק והעברת מידע בין גופים שונים, מחייבים את מינהל הגבייה במשרד האוצר, משרד המשפטים, בטל"א ורשות המסים לתת את דעתם לפתרון הבעיה אם בדרך של ייזום תיקוני חקיקה שיאפשרו גבייה יעילה או בדרך אחרת. משרד מבקר המדינה מעיר כי על בטל"א לנקוט צעדים נמרצים לגבייתם של כל החובות כלפיו, הן כדי ליצור הרתעה והן לשם מניעת הצטברותם של חובות נוספים. משרד מבקר המדינה מעיר כי מיפוי החובות והחייבי ם המבוצע על ידי משהב"ש, הוא צעד חיובי למימוש הגבייה מחייבים שיכולים לעמוד בתשלומי שכ"ד אולם צעד זה אינו מספיק. על המשרד להמשיך במאמצים למימוש הגבייה מאלו שמסוגלים לעמוד בתשלומים. יוצא אפוא שחלק ממשרדי הממשלה עצמם אינם משלמים את חובותיהם ואין גובים מהם, לרבות משרד האוצר עצמו שאחראי לטיפול בגביית החובות לממשלה. איכות הנתונים ואמינותם הם היסוד לאכיפה יעילה של גביית חובות. איכותם הנמוכה של הנתונים שבידי ממ"י אינה מאפשרת לו לפעול ביעילות הנדרשת לגביית חובותיו. לדעת משרד מבקר המדינה, באחריות ממ"י ומשרד האוצר לפעול לטי וב מהיר וכולל של נתוני החובות לממ"י ולייעול מערך הגבייה שלו. משרד מבקר המדינה מעיר לרשות החברות הממשלתיות כי עליה לוודא שהדוחות הכספיים של החברות הממשלתיות יוכנו בידי רואי החשבון ויבוקרו במועד הנדרש לצורך איחוד הנתונים המעודכנים במאזן המדינה. .הביקורת העלתה ליקויים רבים וחמורים בהליכי רישום החובות למדינה, בהליכי המעקב והפיקוח בעניינם ובשיטות גבייתם. התהליכים הננקטים כיום לרישום החובות ולניהולם פוגעים קשה ביכולת המדינה לגבות את חובותיה וגורמים לאבדן של מיליארדי ש"ח לקופת המדינה. נוסף על כך, הזמן הרב העובר ממועד החיוב הראשוני ועד תחילת הפעולות לגבייתו פוגע פגיעה של ממש ביכולת לגביית החובות ובמימושם ומעיד על אזלת יד, ולעתים אף על רשלנות בגבייתם. לדעת משרד מבקר המדינה, על הממשלה להידרש לסוגיה זו ולפעול ללא דיחוי ובנחרצות להקניית סמכויות וכלים שיאפ שרו גבייה יעילה של החובות. מן הראוי שפעולות אלה יבוצעו לפי הצורך בתיקוני חקיקה, בנהלים, בהגדרת הסמכות והאחריות, בנושאי איגום המשאבים וריכוז המאמצים במסגרת גוף שלטוני מרכזי אחד ויעיל עם סמכויות אפקטיביות, תוך כדי יצירת שיתוף פעולה בין רשויות השלטון הנוגעות בדבר. נחרצות הממשלה בגביית חובותיה בסכומים של מיליארדי שקלים אמורה לתת בידיה מקורות כספיים רבים שיוכלו לממן, בין השאר, פתרונות כלכליים וחברתיים העומדים על סדר יומה; זאת ועוד, גבייה נחושה תרתיע את החייבים לה, תתרום לכיבוד החוק ותבטיח מינהל תקין.
לדעת משרד מבקר המדינה, על אגף החשכ"ל ליזום הוראת תכ"ם שתקבע הנחיות וכללים ברורים ומחייבים לעניין גובה החובות וסיווגם, ואלה יועברו על ידי המשרדים לטיפולו של המרכז. יתרה מכך, יש להגדיר את אופן הרישום החשבונאי, להסדיר ולהבהיר את הסוגיה על כלל היבטיה כדי לתרום להתייעלות בגביית החובות.